EkBass/fiwiki-20250220-pages-articles huggingface dataset:
Huvila kukkulalla (elokuva)

Huvila kukkulalla () on vuonna 2000 ensi-iltansa saanut Philip Haasin ohjaama brittiläis-yhdysvaltalainen romanttinen draamaelokuva, jonka pääosissa ovat Kristin Scott Thomas ja Sean Penn. Sivuosissa ovat muun muassa Anne Bancroft, James Fox, Jeremy Davies ja Derek Jacobi. Elokuva perustuu W. Somerset Maughamin samannimiseen pienoisromaaniin Huvila kukkulalla (Up at the Villa, 1941), jonka pohjalta myös elokuvan leikkaajana toiminut Belinda Haas sovitti käsikirjoituksen. == Juoni == Elokuva sijoittuu vuoden 1938 Italiaan, Toscanan maaseudulle Firenzen ulkopuolelle. Juuri leskeksi ja rahattomaksi jäänyt englantilaisnainen Mary Panton (Kristin Scott Thomas), jonka edesmennyt aviomies tuhlasi heidän omaisuutensa uhkapeleihin ja alkoholiin, asuu varakkaan englantilaisystävänsä, Sir Edgar Swiftin (James Fox), huvilassa. Ikääntyvä Bengalin kuvernööriksi nimitettävä Sir Edgar kosii Marya, joka vastaa harkitsevansa kosintaa muutaman päivän ajan. Vaikka Mary ei rakastakaan Sir Edgaria, avioliiton kautta hän saisi paremman elämän. Mary jää yksin huvilaan, kun Sir Edgar lähtee Roomaan hoitamaan asioita. Mary tapaa eräissä juhlissa salaperäisen amerikkalaisen Rowley Flintin (Sean Penn), ja heidän välilleen syttyy odottamaton intohimon kipinä. == Näyttelijät == == Tuotanto == Huvila kukkulalla kuvattiin vuonna 1998 Italian Toscanassa, jossa sen kuvauspaikkoina olivat Firenze ja Siena. Sen tuotantoyhtiöinä olivat October Films, Intermedia Films ja Mirage Enterprises. == Julkaisu ja vastaanotto == Huvila kukkulalla julkaistiin Britanniassa 14. huhtikuuta 2000 ja Yhdysvalloissa 5. toukokuuta 2000, ja sen teatterilevittäjinä olivat United International Pictures Britanniassa ja USA Films Yhdysvalloissa. Yhteensä se tuotti maailmanlaajuisesti 3 740 113 dollarin lipputulot. Suomessa Huvila kukkulalla ei saanut teatterilevitystä, mutta Sandrew Metronome Distribution Finland Oy julkaisi sen videolle vuonna 2000. Huvila kukkulalla on saanut elokuvakriitikoilta vaihtelevia arvioita. Rotten Tomatoes -sivuston mukaan 46 prosenttia kriitikoista on antanut elokuvalle myönteisen arvosanan 5,2/10 keskiarvolla. Keskiarvo perustuu 59 arviointiin, joista 27 oli ”tuoreita” ja 32 ”mätiä”. 1 134 käyttäjästä 35 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 31 arvostelun perusteella elokuva on saanut 57 pistettä sadasta mahdollisesta. Internet Movie Databasen 2 470 käyttäjää on antanut elokuvalle keskiarvon 6/10. Yhdysvaltalainen elokuvakriitikko Roger Ebert antoi elokuvalle kolme tähteä neljästä. == Lähteet == == Aiheesta muualla == * Derek Elleyn arvostelu elokuvasta Varietyn sivuilla * Roger Ebertin arvostelu elokuvasta Luokka:Brittiläiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset independent-elokuvat Luokka:1930-luvulle sijoittuvat elokuvat Luokka:Vuoden 2000 brittiläiset elokuvat Luokka:Vuoden 2000 yhdysvaltalaiset elokuvat Luokka:Brittiläiset independent-elokuvat
Claude-Antoine Prieur-Duvernois

Claude-Antoine Prieur-Duvernois (myös nimellä Prieur de la Côte-d’Or; 2. joulukuuta 1763 Auxonne – 11. elokuuta 1832 Dijon) oli ranskalainen kreivi, sotilas ja poliitikko. Hänet tunnetaan erityisesti Ranskan aseteollisuuden menestyksekkäästä järjestämisestä vallankumoussotien alkuvaiheessa.Claude- Antoine Prieur-Duvernois Encyclopædia Britannica Online Academic Edition. Viitattu 18.8.2018. Vallankumouksen puhjetessa vuonna 1789 Prieur-Duvernois oli pioneerijoukkojen luutnantti Ranskan armeijassa. Hänet ylennettiin huhtikuussa 1791 kapteeniksi ja valittiin saman vuoden lokakuussa edustajaksi kansalliskokoukseen. Hänet valittiin myös vuonna 1792 kansalliskonventtiin. Hän joutui kesäkuussa 1793 Caenissa vastavallankumouksellisten kapinallisten vangiksi ja vapautui vasta pari kuukautta myöhemmin. Prieur-Duvernois kutsuttiin Ranskaa tosiasiassa hallinneeseen Yhteishyvän valiokuntaan 14. elokuuta 1793 yhdessä upseeriystävänsä Lazare Carnot’n kanssa. Carnot otti valiokunnassa harteilleen sotilasoperaatioiden suunnittelun, Prieur-Duvernois varusteluasiat. Hän uudelleenjärjesti aseiden ja ammusten valmistuksen valtion alaisuuteen ja käytti hyväkseen eturivin insinöörien ja oppineiden neuvoja. Vaikka Prieur-Duvernois’n toimet lisäsivät valtion vaikutusvaltaa talouselämässä, hän piti niitä vain tilapäisinä ratkaisuina eikä lämmennyt alempien yhteiskuntaluokkien vaatimille sosiaalisille uudistuksille. Prieur- Duvernois tuki Carnot’ta valtataistelussa Maximilien Robespierrea vastaan, mutta ei osallistunut Robespierren syrjäyttämiseen. Sitä seuranneen jakobiinien vastaisen poliittisen vastareaktion yhteydessä hän joutui eroamaan yhteishyvän valiokunnasta lokakuussa 1794. Vuosina 1795–1798 hän oli viidensadan neuvoston jäsenenä.Claude, Antoine Prieur-Duvernois dit Prieur de la Côte-d'Or Ranskan kansalliskokous. Viitattu 18.8.2018. Prieur-Duvernois palasi vuoden 1799 brumairen vallankaappauksen jälkeen armeijaan evertiksi, mutta vetäytyi myöhemmin palveluksesta.Nordisk familjebok (1915), s. 251 Runeberg.org. Viitattu 18.8.2018. Sen jälkeen hän omisti tapettitehtaan Pariisissa. Napoleonin hallinto antoi hänelle kreivin arvon vuonna 1808 ja myönsi hänelle eläkkeen vuonna 1811. Metrijärjestelmän käyttöönotto Ranskassa vuonna 1795 oli suurelta osin Prieur-Duvernois’n ansiota. Hän oli myös yksi École Polytechnique -sotilaskoulun perustajista. ==Lähteet== Luokka:Ranskalaiset poliitikot Luokka:Ranskan suuren vallankumouksen henkilöt Luokka:Ranskalaiset sotilaat Luokka:Ranskalaiset kreivit Luokka:Vuonna 1763 syntyneet Luokka:Vuonna 1832 kuolleet
Longboat Key

Longboat Key on kaupunki Sarasotan ja Manateen piirikunnissa, Floridan osavaltiossa, Yhdysvalloissa. Se sijaitsee Longboat Key -saarella, Sarasotan lahden ja Meksikonlahden välillä. Kaupungin väkiluku oli vuoden väestönlaskennassa 6 888. Longboat Key sai kaupunkioikeudet 1955. ==Kuvia kaupungista== Tiedosto:Longboat Key FL beach01.jpg|Longboat Keyn rantaa. Tiedosto:Longboat Pass Bridge with bascule span fully raised (2008).jpg|Longview Pass Bridge -silta. Tiedosto:Florida Ibis Durante Community Park Longboat Key.jpg|Kaksi valkoiibistä Durante Community -puistossa. ==Lähteet== Luokka:Floridan kaupungit
Little Italy

Little Italy (suom. Pikku-Italia) on etnisesti italialaisen väestön asuttama kaupunginosa ei-italialaisessa yhteisössä. Little Italy -termiä käytettiin ensimmäisen kerran New Yorkissa 1880-luvulla ja se levisi nopeasti median ja populaarikulttuurin kautta. == Lähteet == Luokka:Italialainen kulttuuri Luokka:Asuinalueet
Kallion terveysasema

Kallion terveysasema oli Helsingin Kallion kaupunginosan Linjojen osa- alueella, Kallion virastotalon yhteydessä toiminut kaupungin terveysasema. Terveysaseman toiminta päättyi, kun kaupunki siirsi kunnallisten Herttoniemen, Kallion ja Vallilan terveysasemien palvelutarjonnan helmikuun 5. päivänä 2018 toimintansa aloittaneeseen Kalasataman terveys- ja hyvinvointikeskukseen. Kallion virastotalon (1965) suunnitelivat Heikki ja Kaija Siren. ==Lähteet== ==Aiheesta muualla== *Helsingin terveysasemien yhteystiedot (hel.fi) *HS: Helsinki karsii terveysasemia kovalla kädellä – lääkärit ihmettelevät kiirettä (29.8.2014) (helsinginuutiset.fi) *Kalasataman terveysasemapalvelut (hel.fi) Luokka:Lakkautetut Helsingin terveysasemat, terveyskeskukset ja terveyskeskuspäivystykset Luokka:Kallio
Final Space

Final Space on vuonna 2018 alkanut yhdysvaltalainen avaruusoopperaa ja huumoria yhdistelevä animaatiosarja. Sen on luonut YouTubessa sketsivideoilla tutuksi tullut Olan Rogers. Sarjan pilottijakso julkaistiin 15. helmikuuta 2018 Reddit-palvelun kautta ja myöhemmin samana päivänä kaksi ensimmäistä jaksoa julkaistiin TBS:n verkkosivuilla. Ensimmäiset jaksot esitettiin myös TBS:n sisarkanavalla TNT:llä 17. helmikuuta 2018. Final Spacen esittäminen alkoi Yhdysvalloissa TBS:n kanavalla 26. helmikuuta 2018. Suomessa sarjaa esittää Netflix. TBS ilmoitti tilanneensa 13–jakson pituisen toisen tuotantokauden toukokuussa 2018. Sarjan animointi tehdään Yhdysvalloissa Los Angelesissa ShadowMachinen studiolla ja Kanadan Torontossa Arc Productions -studiolla. == Hahmot == == Tuotanto == Sarjan alku tapahtui vuonna 2010 kun Olan Rogers julkaisi Gary Space -nimeä kantavan pilottijakson YouTube–sivuillaan. Kolmen jakson jälkeen Rogers kertoi hänen ja animaatioartisti Dan Brownin olevan liian kiireellisiä sarjan jatkamiseen. Toukokuussa 2013 Rogers ilmoitti palaavansa Gary Space -projektin pariin. Seuraava päivitys Gary Space -sarjaan tuli vuonna 2015, kun Rogers ilmoitti aiheista saada se Cartoon Networkin sarjoihin. Helmikuussa 2016 Rogers kertoi YouTube-videolla vaihtaneensa sarjan nimeksi Final Space. Sarjan pilottijakso julkaistiin Rogersin YouTube–kanavalla 5. huhtikuuta 2016. Jakso osui Conan O’Brienin silmään ja hän pyysi Rogeria esittämään sarjaa TBS:lle. Lopulta sarjan esitysoikeuksista kilpailivat TBS:n lisäksi Comedy Central, Fox, YouTube, FX ja Fullscreen. Toukokuussa 2018 TBS vahvisti tilanneensa 13–jakson pituisen toisen tuotantokauden. Rogers on kertonut toisen kauden julkaisun tapahtuvan vuoden 2019 alkupuolella. == Lähteet == == Aiheesta muualla == * Turner Internationalin kotisivut * Final Space Neflix.comissa * Luokka:2010-luvun yhdysvaltalaiset scifi-sarjat Luokka:2010-luvun yhdysvaltalaiset komediasarjat Luokka:Yhdysvaltalaiset animaatiosarjat
Asfalttiprinssi

Asfalttiprinssi on suomalaislaulaja Hectorin vuonna 1973 julkaistu musiikkikappale, joka julkaistiin hänen albumillaan Herra Mirandos sekä ”Olen hautausmaa” -singlen b-puolena. Kappaleen sävelsi ja sanoitti Hector itse ja sovittivat Matti ja Pirjo Bergström.Hector: Herra Mirandos -albumin sisäkannen tiedot (TOP LP 522). == Kuvaus kappaleesta == Hector on kuvaillut kappaletta aikansa tuotteeksi sekä hauskaksi. Hän ei kuitenkaan arvosta kappaletta tuotannossaan kovinkaan korkealle, vaan hän kokee, että kappaletta tehdessä hänen kykynsä ilmaista itseään musiikillisesti oli vasta kehitysvaiheen alussa. Laulun sanoitusta Hector pitää naiivina, ja naiivius sulautui musiikkiin mukaan. ”Asfalttiprinssi” oli hänen mukaansa kappale muiden joukossa aikakaudella, jolloin hän teki lauluja jatkuvasti. Hector ei myöskään ole esittänyt kappaletta kuin yhdellä kiertueella, johtuen lähinnä tuuban varaan tehdystä sovituksesta sekä saksofonisektiosta. Kappaleessa tuuba soittaa samat soinnut basson kanssa. Kappaleessa mainittava Sipoon kirkko viittaa Helsingissä Humalistonkadun ja Mannerheimintien kulmassa sijainneeseen jugendrakennukseen. Kappaletta tehdessä sen purkamisesta oli jo tehty päätös, mutta lopulta se purettiin vasta kappaleen julkaisun jälkeen. Hectorin mukaan kappaleessa on sanomaa, koska hänen mukaansa rakennus purettiin siksi, että Helsingin kaupunki ei pitänyt siitä huolta. ”Asfalttiprinssissä” Hector halusi tehdä kunniaa Töölön rakennustaiteelle. Laulussa mainitaan myös Hectorille puolituttuja todellisia henkilöitä, tosin ”Laineen Pirkko” on todellisuudessa ”Laineen Timppa”, joka asui lähistöllä, Linnankoskenkadulla. Sanoituksessa mainitaan myös aikakaudelle tyypillisiä asioita, kuten Batman, salkkumiehet ja Hullujussi-yhtye. == Julkaisu == ”Asfalttiprinssi” julkaistiin vuonna 1973 Hectorin Herra Mirandos -albumin kolmantena kappaleena sekä ”Olen hautausmaa” -singlen b-puolena. == Lähteet == Luokka:Hectorin kappaleet Luokka:Vuoden 1973 kappaleet
Yhdystie 42001

Yhdystie 42001 eli Turuntie ja osittain Helsingintie on paikallisluokan yhdystie Salossa. Tie noudattaa vanhan valtatie 1:n linjausta ennen Salon ohikulkutien rakentamista 1970. Kyseisellä ohikulkutiellä kulkee nykyään valtatien 1 rinnakkaistie seututie 110. Yhdystie 42001 alkaa Salon Amfeltin kaupunginosasta. Amfeltista matka jatkuu Salon Hermanniin ja tie päättyy Salon Pahkavuoreen. Luokka:Salon liikenne 42001
Stora

Stora, aiemmin Stora Kopparbergs Bergslags AB, oli ruotsalainen metsäteollisuusyhtiö, joka yhdistyi vuonna 1998 Enson kanssa Stora Ensoksi. Stora oli aiemmin kaivosyhtiö, mutta kaivostoiminta tuhat vuotta vanhassa Falunin Stora Kopparberg -kaivoksessa lopetettiin 1992 malmivarojen ehdyttyäMitä Missä Milloin 1994 s. 44. Otava 1993 ISBN 951-1-12765-9. ==Lähteet== Luokka:Entiset ruotsalaiset yritykset
Where Did Our Love Go

Where Did Our Love Go on yhdysvaltalaisen tyttöbändin The Supremesin toinen studioalbumi, jonka Motown-levy-yhtiö julkaisi vuonna 1964. Albumi sisältää useita yhtyeen hittejä vuosilta 1963 ja 1964. Where Did Our Love Go sisältää yhtyeen ensimmäiset Billboard Hot 100 -singlelistan ykköset, ”Where Did Our Love Go”, ”Baby Love” ja ”Come See About Me” kuin myös heidän ensimmäisen top 40 -hitin ”When the Lovelight Starts Shining Through His Eyes” sekä singlet ”A Breathtaking Guy” ja ”Run, Run, Run”. Where Did Our Love Go sijoittui Billboard 200 -albumilistan 2. sijalle ja Billboardin Top R&B; Albums -albumilistan 1. sijalle. ==Kappaleet== Kaikki kappaleet san. Holland–Dozier–Holland ellei toisin mainita. ===A-puoli=== #Where Did Our Love Go – 2.35 #Run, Run, Run – 2.15 #Baby Love – 2.39 #When the Lovelight Starts Shining Through His Eyes – 3.04 #Come See About Me – 2.44 #Long Gone Lover (Smokey Robinson) – 2.27 ===B-puoli=== #I’m Giving You Your Freedom – 2.39 #A Breathtaking Guy (Robinson) – 2.24 #He Means the World to Me (Norman Whitfield) – 2.00 #Standing at the Crossroads of Love – 2.27 #Your Kiss of Fire (Berry Gordy, Harvey Fuqua) – 2.49 #Ask Any Girl – 2.59 ==Arvostelut== *AllMusic: ==Lähteet== Luokka:The Supremesin albumit Luokka:Vuoden 1964 albumit
Capital Letters

Capital Letters on yhdysvaltalaislaulaja Hailee Steinfeldin sekä yhdysvaltalaistuottaja BloodPopin kappale. Sen ovat sanoittaneet Steinfeld, BloodPop, Raye, Andrew Jackson, Ellie Goulding ja Ely Weisfeld. Kappaleen tuotannosta vastasivat puolestaan BloodPop ja Benjamin Rice. Kappaleen julkaisivat Universal Studios sekä Republic Records elokuvan "Fifty Shades Freed" soundtrack-albumin toisena singlenä 12. tammikuuta 2018. ==Lähteet== Luokka:Vuoden 2018 kappaleet Luokka:Yhdysvaltalaiset popkappaleet Luokka:Dance-pop-kappaleet
Bobi Tomaatti

Bobi Tomaatti (engl. Bob the Tomato) on yksi yhdysvaltalaisen Popsikkaat- animaatiosarjan päähenkilöistä. Hänet loi Phil Vischer vuonna 1992. Hahmon luomisella oli tarkoitus kertoa lapsille kristillisestä kulttuurista. Popsikkaiden suomenkielisessä versiossa Bobille äänen antaa Antti Pääkkönen. == Kuvaus == Bobi on pyöreä tomaatti. Hän asuu Popsikkalassa keltaisella keittiön tasolla yhdessä parhaan ystävänsä Lari Kurkun kanssa. Hän kertoo Popsikkaiden jaksoissa lapsille Raamatun tarinoita. Bobi esitetään lähes aina ystävällisenä, mutta myös vakavaluonteisena hahmona. Hän ei ole myöskään yhtä leikkimielinen kuin Lari. Bobin hermot menevät silloin tällöin, mutta pohjimmiltaan hän on rauhallinen ja mukava. == Lähteet == == Aiheesta muualla == * Popsikkaat Wikia: Bobi Tomaatti * Big Idea wiki: Bob the Tomato Luokka:Popsikkaat-hahmot
Vilhelm Toulouselainen

Vilhelm Toulouselainen ( tai Guillaume de Naurose; n. 1297 Toulouse, Ranska – 18. toukokuuta 1369 Toulouse, Ranska) oli roomalaiskatolinen ranskalainen augustinolainen pappi, aatelinen, eksorkisti, hengellinen ohjaaja sekä hyvä saarnaaja. Hän liittyi augustinolaisluostariin 19-vuotiaana ja sittemmin omisti itsensä saarnaamiselle, josta hän tuli tunnetuksi ja kunnioitetuksi, sekä sai monia muita liittymään uskonnolliseen elämään. Hän kuoli pyhimyksenä pidettynä vuonna 1369 Toulousessa luonnollisista syistä, haudattiin luostarinsa Saint'Etiennen hautausmaalle, monia ihmeitä raportoitiin hänen haudaltaan ja lopulta hänen jäämistönsä siirrettin pyhän Maria Magdaleenan kappeliin, jossa hänellä oli tapana viettää pyhää messua. Ensimmäinen hänestä kirjoittanut oli hänen kanssakansalaisensa Nicola Bertran, paavi Leo XIII julisti hänet autuaaksi 1893 ja hänen juhlapäivänsä on 18. maaliskuuta. Hän on toistaiseksi ainoa ranskalainen augustinolainen veli, joka on julistettu autuaaksi katolisessa kirkossa. == Lähteet == Luokka:Eksorkistit Luokka:Ranskalaiset papit Luokka:Keskiajan henkilöt Luokka:Toulouse Luokka:Vuonna 1297 syntyneet Luokka:Vuonna 1369 kuolleet
Lari Kurkku

Lari Kurkku (engl. Larry the Cucumber) on yksi Popsikkaat-animaatiosarjan päähenkilöistä. Hänet loi yhdysvaltalainen Phil Vischer vuonna 1991. == Kuvaus == Lari kertoo sarjassa lapsille Raamatun tarinoita yhdessä Bobi Tomaatin kanssa. Hänet esitetään usein humoristisena ja leikkimielisenä, toisin kuin Bobi. Lari asuu keltaisella keittiön tasolla Popsikkalassa. Hänellä on myös alter ego, supersankari Ihmelari. == Lähteet == == Aiheesta muualla == * Big Idea Wiki: Larry the Cucumber Luokka:Popsikkaat-hahmot
Breathe (Jax Jonesin kappale)

Breathe on brittiläisen DJ-tuottaja Jax Jonesin kappale, jolla vierailee myös norjalaislaulaja Ina Wroldsen. Sen julkaisi Polydor Records singlenä 1. joulukuuta 2017. Kappaleen ovat sanoittaneet Timucin Aluo, Fred Gibson, Uzoechi Emenike, Wroldsen sekä William Clarke ja sen tuotannosta vastasivat Jones sekä Mark Ralph. Kappale pääsi Britannian singlelistalla parhaimmillaan sijalle seitsemän, Irlannissa sijalle neljä ja Skotlannissa sijalle viisi. ==Lähteet== Luokka:Vuoden 2017 kappaleet Luokka:Brittiläiset elektronisen musiikin kappaleet
Something Just Like This

Something Just Like This on yhdysvaltalaisen musiikkiduo The Chainsmokersin ja brittiläisen rock-yhtye Coldplayn kappale. Kappale julkaistiin The Chainsmokersin Memories...Do Not Open-debyyttistudioalbumin toisena sekä Coldplayn kolmannentoista EP-levyn, Kaleidoscopen ensimmäisenä singlenä 22. helmikuuta 2017. "Something Just Like This" valittiin Vuoden 2017 NCAA:n miesten koripalloturnauksen ensimmäisen jakeen tunnuskappaleeksi. Kappale oli ehdolla Grammylle 60:ssa vuotuisessa Grammy-palkintogaalassa kategoriassa "Paras Pop Duo/Ryhmäesitys". "Something Just Like This" oli kaupallisesti valtava menestys noustuaan singlelistan kärkeen Belgiassa (Flanderi), Latviassa, Libanonissa, Malesiassa, Puolassa sekä muutamalla Yhdysvaltain Billboard-listalla. Lisäksi kappale nousi viiden parhaan joukkoon Australiassa, Belgiassa (Vallonia), Brasiliassa, Irlannissa, Isossa- Britanniassa, Italiassa, Itävallassa, Kanadassa, Norjassa, Portugalissa, Ruotsissa, Saksassa, Slovakiassa, Sloveniassa, Sveitsissä, Tanskassa, Tšekissä, Unkarissa, Uudessa-Seelannissa sekä Yhdysvaltain Billboard Hot 100 -listalla. Muun muassa Yhdysvalloissa kappaletta myytiin vuonna 2017 yhteensä 1 348 000 kopiota, joka teki siitä kyseisessä valtiossa vuoden 2017 kuudenneksi myydyimmän kappaleen. Striimaukset mukaan luettuna kappaletta myytiin jopa yli neljä miljoonaa kopiota. ==Lähteet== Luokka:Vuoden 2017 kappaleet Luokka:Coldplayn kappaleet Luokka:The Chainsmokersin kappaleet
Evert von Konow

Thor Alfred Evert von Konow (20. elokuuta 1868 Utsjoki – 19. toukokuuta 1970 Helsinki) oli suomalainen maanviljelysneuvos ja Mustialan maamiesopiston johtaja. Hän kuului von Konow -sukuun.Ylioppilasmatrikkeli 1853–1899 : Evert von Konow Von Konowin vanhemmat olivat Utsjoen kirkkoherra, rovasti Evert Brynolf von Konow (1830–1889) ja Elin Lovisa Victorina Rönnbäck. Hän pääsi ylioppilaaksi Kuopion lyseosta 1889 ja valmistui agronomiksi Mustialasta 1892.Yrjö Kotivuori, Ylioppilasmatrikkeli 1640–1852: Evert Brynolf von Konow. Verkkojulkaisu 2005. Luettu 19.8.2018. Von Konow oli vt. opettajana Mustialassa 1892–1894, sitten kahdeksan vuoden ajan opettajana Harjun maanviljelys- ja maamieskoulussa Virolahdella ja pari vuotta Pellervo-seuran palveluksessa. Hän perehtyi kotieläinhoitoon ja meijeritalouteen tekemillään ulkomaanmatkoilla. Von Konow toimi Mustialan maamiesopistossa lehtorina 1908–1931 ja opiston johtajana 1907–1929. Hän oli sitten Maakiinteistöpankin agronomina 1932–1937. Von Konow sai maanviljelysneuvoksen arvonimen 1929. Evert v. Konow 60 v. Aamulehti, 19.08.1928 nro 226 s. 6, Kansalliskirjaston Digitoidut aineistot Evert von Konow oli naimisissa 1895–1958 Naema Aurora Rosbergin (k. 1958) kanssa. == Teoksia == * Ohjeita nautakarjan parantamiseen ; tanskalaisiin lähteisiin perustuen kirjoittanut Thor Alfred Evert von Konow. Maatalouskirjasto n:o 8.. Otava, Kuopio 1899 * Kotieläinten teurastamisesta. 1900 (Lyhennetty ylipainos "Maamiehestä" v, 1900, Teos digitoituna Doriassa) * Osuusmeijerit : käsikirja niiden perustamisesta ja taloudenhoidosta. 2 vihko. Pellervon kirjasto n:o 3, II. Pellervo, Helsinki 1903, 2. uud. ja lis. painos 1905 * Meijerioppi : alkeellinen oppikirja maamies- ja karjanhoitokouluille sekä maidon hankkijoille. WSOY 1909 * Tilastoa Mustialan maamiesopiston 10-vuotiselta toiminta-ajalta 1908-1918 teoksessa Kertomus Mustialan maamiesopiston toiminnasta vuosilta 1917 ja 1918. Hämeenlinna 1919 * Mustiala v. 1922. Mustialan maamiesopisto, Forssa 1922 * Yleinen kotieläinoppi : kotieläinten siitos-, jalostus- ja kasvatusoppi : oppikirja maatalousopistoja, -kouluja ja yksityisiä eläinten kasvattajia varten. Forssan kirjapaino, Forssa 1923 * Kelvollisten sikalain rakentaminen vaatii tarkkaa harkintaa. Forssa 1928 * Lypsykarja tuottavaksi : opastus karjanomistajille, karjakoille ja maatalouskoululaisille lypsykarjan voimaperäiseen hoitoon, kasvatukseen ja ruokintaan Otava 1930 * Maatalouden rakennukset : oppi- ja käsikirja maatalousoppilaitoksille ja maanviljelijöille ; Henr. R. Helinin toimittaman "Huonerakenteiden oppikirjan" johdolla Evert von Konow. Otava 1931 * Karjanhoito. Joka kodin opas n:o 9. Suomen Kirja, Helsinki 1942 * Lypsykarjan ominaisuudet ja arvostelu : opas karjaväelle ja maatalouskoululaisille. Pellervo-seura, Helsinki 1948 == Suomennoksia == * Bernhard Böggild : Meijerioppi ; suomalaisia maatalouskouluja varten sovittaen tanskan kielestä suom. Evert von Konow. WSOY 1899 == Lähteet == Luokka:Maanviljelysneuvokset Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1868 syntyneet Luokka:Yli satavuotiaiksi eläneet suomalaiset Luokka:Vuonna 1970 kuolleet
Hymn for the Weekend

Hymn for the Weekend on brittiläisen rock-yhtye Coldplayn kappale, joka sisältää myös yhdysvaltalaislaulaja Beyoncén esittämiä kreditoimattomia sanoja. Kappaleen julkaisivat Parlophone sekä Atlantic Records yhtyeen seitsemännen, "A Head Full of Dreams"-studioalbumin toisena singlenä 25. tammikuuta 2016. Kappaleen ovat sanoittaneet Coldplayn jäsenet ja sen tuotannosta vastasivat Rik Simpson, Avicii, Digital Divid ja Stargate. "Hymn for the Weekend" saavutti Britannian singlelistalla parhaimmillaan listan kuudennen sijan ja se on päässyt kahdenkymmenen parhaan joukkoon muun muassa Belgiassa, Espanjassa, Irlannissa, Italiassa, Itävallassa, Ranskassa, Ruotsissa ja Sveitsissä. Yhdysvalloissa kappale pääsi Seebin remix-version julkaisun jälkeen Billboard Hot 100-listan sijalle 25. Kappaleeseen liittyvä musiikkivideo julkaistiin 29. tammikuuta 2016. Videolla nähdään Coldplay ja Beyoncé lukuisissa kaupungeissa ympäri Intiaa. Videolla esiintyy myös Intian Bollywoodin näyttelijä Sonam Kapoor lyhyessä roolissa. ==Lähteet== Luokka:Vuoden 2015 kappaleet Luokka:Coldplayn kappaleet Luokka:Beyoncé Knowlesin kappaleet
Gunnar Källström

Karl Gunnar Källström (26. kesäkuuta 1908 Turku, Suomen suuriruhtinaskunta – 23. tammikuuta 1972 Helsinki) oli suomalainen kilpapurjehtija. Airisto Segelsällskapia edustanut Källström kilpaili Helsingin kesäolympialaisissa 1952, missä hän sijoittui Finnjollissa 19:nneksi. Vuoden 1955 MM-kilpailuissa hän sijoittui viidenneksi. Källström voitti himmeämpiä mitaleita Pohjoismaiden-mestaruuskilpailuista ja vuosina 1953–1956 Suomen mestauuden.Olympics at Sports-Reference.comSiukonen 2001, 151 ”Källan” Källström toimi Suomen Purjehtijainliiton ensimmäisenä toiminnanjohtajana vuosina 1967–1972. Hän kuoli Helsingissä 63-vuotiaana 23. tammikuuta 1972. == Lähteet == * * Gunnar Källström Bio, Stats, and Results Olympics at Sports- Reference.com === Viitteet === Luokka:Suomalaiset kilpapurjehtijat Luokka:Vuonna 1908 syntyneet Luokka:Vuonna 1972 kuolleet
Liechtensteinilaiset

Liechtensteinilaiset ovat saksan kieltä puhuva germaaninen etninen ryhmä, joka asuu Liechtensteinissa. Heinäkuun 2017 arvion mukaan liechtensteinilaisia oli 38 244. ==Lähteet== ==Aiheesta muualla== Luokka:Liechtensteinin etniset ryhmät
Danny Batth

Danny Tanveer Batth (s. 21. syyskuuta 1990 Brierley Hill) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Norwich Cityä. Hän on Wolverhampton Wanderersin kasvatti ja toimi muutaman kauden ajan joukkueen kapteenina. Hän edusti Stoke Cityä tammikuusta 2019 tammikuuhun 2022 ja Sunderlandia tammikuusta 2022 elokuuhun 2023. Hän on ennen kauden 2023–2024 alkua pelannut mestaruussarjassa 300 ottelua ja tehnyt niissä 17 maalia. == Lähteet == Luokka:Vuonna 1991 syntyneet Luokka:Englantilaiset jalkapalloilijat Luokka:Elävät henkilöt
Madame Mustikka

Madame Mustikka () on kuvitteellinen hahmo yhdysvaltalaisessa Popsikkaat- animaatiosarjassa. Madame esiintyi ensimmäisen kerran jaksossa ”Madame Mustikka”, jossa Madame oli surullinen, kun hänellä oli ”liian vähän” tavaraa. Myöhemmin Madame on tunnettu Popsikkalan pormestarina. == Kuvaus == Madame on pyöreä, jokseenkin luumua muistuttava mustikka. Hänellä on pitkät, tummat hiukset sekä oranssi päähine, jossa koristekukka. Madame esiintyy myös muutamassa Ihmelari-jaksossa. Kun Popsikkala on vaarassa tuhoutua jaksossa ”Ihmelari ja Juorukki”, Madame neuvoo Ihmelaria puhelimessa selvittämään Juorukin aikeet. Luokka:Popsikkaat-hahmot Luokka:Kuvitteelliset pormestarit
Eric Fabricius (kilpapurjehtija)

Eric Fabricius (6. joulukuuta 1901 Turku, Suomen suuriruhtinaskunta – 20. heinäkuuta 1969 Tammisaari) oli suomalainen kilpapurjehtija. Helsingfors Segelsällskapia edustanut Fabricius kilpaili Helsingin kesäolympialaisissa 1952, missä hän sijoittui Louhi-veneluokassa 14:nneksi yhdessä Bror Johanssonin ja Leonid Nagornoffin kanssa. Fabricius saavutti palkintosijoja Helsingin, Turun ja Hangon regatoissa.Olympics at Sports-Reference.comSiukonen 2001, 36 == Lähteet == * * Eric Fabricius Bio, Stats, and Results Olympics at Sports-Reference.com === Viitteet === Luokka:Suomalaiset kilpapurjehtijat Luokka:Vuonna 1901 syntyneet Luokka:Vuonna 1969 kuolleet
Sveitsinranska

Sveitsinranska () viittaa Sveitsin ranskankielisellä Romandien alueella puhuttavaan ranskan kieleen. Ranska on yksi Sveitsin virallisista kielistä saksan, italian ja retoromaanin ohella. Vuoden 2015 arvion mukaan noin 22,7 prosenttia sveitsiläisistä puhuu ranskaa äidinkielenään. ==Lähteet== Luokka:Ranskan murteet Luokka:Sveitsin kielet
Transantarktiset vuoret

Transantarktiset vuoret on Etelämantereella sijaitseva vuorijono, joka jakaa Etelämantereen itä–länsi-suunnassa kahtia. Se koostuu sedimenttikivestä ja ulottuu lähes keskeytymättä Victorianmaan Kap Adaresta Coatsinmaalle. Vuorijono ei ole yhtenäinen, vaan se koostuu lukuisista nimetyistä vuoristoista, jotka on usein jaettu vielä pienempiin osiin. Ensimmäisen kerran vuorijonon havaitsi James Clark Ross vuonna 1841 Rossin jäähyllyltä. Ensimmäisen kerran vuoret ylitti Discoveryn etelänaparetkikunta vuosina 1901–1904. == Maantiede == Vuorijono on yhteensä 3 500 kilometriä pitkä ja se ulottuu aina Rossinmereltä Weddellinmerelle saakka. Se on koko Etelämantereen pituinen, mistä se on saanut nimensäkin. Transantarktiset vuoret on myös yksi maailman pisimpiä vuorijonoja. 100–300 km levyinen vuorijono muodostaa rajan Itä-Etelämantereen ja Länsi-Etelämantereen välillä. Vuorijono on kiinnittynyt koko sen itäisen pallonpuoliskon puoleltaan Itä-Etelämantereen mannerjäätikköön, kun taas läntisen pallonpuoliskon puolella se yhtyy niin Rossinmereen, McMurdonlahteen, Rossin jäähyllyyn kuin Länsi-Etelämantereen mannerjäätikköönkin. == Biologia == Pingviinit, hylkeet ja merilinnut asuttavat Rossinmeren rantaviivaa Victorianmaalla, kun taas elämä vuorijonon sisäosissa rajoittuu bakteereihin, jäkäliin, leviin ja sieniin. Ennen Etelämantereella kasvoi runsaasti metsää ja muun muassa australianwollemiaa ja etelänpyökkiä. Gondwanan hajottua ilmasto alkoi kuitenkin vähitellen viiletä, jolloin puut katosivat. Uskotaan, että Etelämantereen viimeiset puut sijaitsivat Transantarktisilla vuorilla. == Lähteet == Luokka:Etelämantereen vuoristot
Ranskan Florida

Ranskan Florida () oli ranskalaisten hugenottikolonialistien perustama siirtomaa nykyisen Floridan alueelle. Siirtomaa oli olemassa vuodesta 1562 vuoteen 1565. ==Lähteet== Florida
Bror Johansson

Bror Einar Johansson (15. lokakuuta 1921 Helsinki – 18. maaliskuuta 2009 Helsinki) oli suomalainen kauppaneuvos, diplomi-insinööri, johtaja ja kilpapurjehtija. Johansson kirjoitti ylioppilaaksi vuonna 1941 ja ilmoittautui heti vapaaehtoisena jatkosotaan.https://www.hs.fi/muistot/art-2000002623517.html Kilpapurjehduksessa Helsingfors Segelsällskapia ja Svartbäcks Segelsällskapia edustanut Johansson kilpaili Helsingin kesäolympialaisissa 1952, missä hän sijoittui Louhi-veneluokassa 14:nneksi yhdessä Eric Fabriciuksen ja Leonid Nagornoffin kanssa. Hän saavutti palkintosijoja Hangon, Turun ja Helsingin regatoissa.Olympics at Sports-Reference.comSiukonen 2001, 94 Diplomi- insinööriksi kouluttautunut Johansson työskenteli Hedengren-perheyrityksessä, jonka toimitusjohtajaksi hän nousi isänsä kuoltua vuonna 1961. Vuonna 1983 Johanssonile myönnettiin kauppaneuvoksen arvonimi. Hän jatkoi toimessa eläköitymiseensä, vuoteen 1987, asti. Johanssonin toimitusjohtaja-aikana Hedengren teki joka vuosi voitollisen tuloksen. Vuosina 1987–1999 hän toimi vielä Hedengrenin hallituksen puheenjohtajana.https://kansallisbiografia.fi/talousvaikuttajat/henkilo/1709http://www.hedengren.fi/yritys/historia/ Johansson kuoli Helsingissä 87-vuotiaana 18. maaliskuuta 2009. == Lähteet == * * Bror Johansson Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Kauppaneuvokset Luokka:Suomalaiset insinöörit Luokka:Suomalaiset kilpapurjehtijat Luokka:Vuonna 1921 syntyneet Luokka:Vuonna 2009 kuolleet
Leonid Nagornoff

Leonid ”Leo” Nagornoff (16. tammikuuta 1925 Helsinki – 9. kesäkuuta 2011) oli suomalainen kilpapurjehtija. Helsingfors Segelklubbia edustanut Nagornoff kilpaili Helsingin kesäolympialaisissa 1952, missä hän sijoittui Louhi- veneluokassa 14:nneksi yhdessä Eric Fabriciuksen ja Bror Johanssonin kanssa. Hän saavutti palkintosijoja Hangon, Turun, Helsingin, Tukholman, Kielin ja Genovan regatoissa. Nagornoff työskenteli johtajana ja asui Tukholmassa.OlympediaSiukonen 2001, s. 215 == Lähteet == * * === Viitteet === Luokka:Suomalaiset kilpapurjehtijat Luokka:Vuonna 1925 syntyneet Luokka:Vuonna 2011 kuolleet
Shin Kanemaru

Shin Kanemaru (金丸 信 Kanemaru Shin), 17. syyskuuta 1914 – 28. maaliskuuta 1996Obituary: Shin Kanemary. The Independent 29.3.1996) oli japanilainen poliitikko, joka oli merkittävä hahmo Japanin politiikassa 1970-luvulta 1990-luvun alkupuolelle. Kanemaru vaikutti liberaalidemokraattisessa puolueessa. Hänet pidätettiin maaliskuussa 1993 lahjusten otosta ja veronkierrosta.Uutiskatsaus. Mitä Missä Milloin 1994 s. 80. Otava 1993 ISBN 951-1-12765-9 ==Lähteet== Luokka:Japanilaiset poliitikot Luokka:Vuonna 1914 syntyneet Luokka:Vuonna 1996 kuolleet
Maijakaisan koulu

Maijakaisan koulu oli 1800-luvulla Tampereella ja kaupungin lähipitäjissä toiminut alkeiskoulu. Koulun opettajana oli itseoppinut Maria Katariina Jernqvist (1828–1901) jonka mukaan koulu oli saanut nimensä. Alkeisopetusta 6–8-vuotiaille lapsille antanut koulu oli tunnettu tavanomaisesta poikkeavista opetusmenetelmistään.Kelpo neuvoja sadan vuoden takaa, Sydän-Hämeen Lehti 6.1.2015 Jussi Hietala : Maria Charlotta Hydén Finlaysonin pikkulastenkoulun opettaja ja lähetyksen suuri persoona, Historian pro gradu -tutkielma, Tampereen yliopisto 2015, sivu 26 Maijakaisan koulu toimi 1860- ja 1870-luvuilla pääasiassa kesäisin Kyttälän esikaupungissa joka liitettiin Tampereen kaupunkiin vuonna 1876. Luokkahuoneena oli tällöin leivintupa jossa leivinlaudat toimivat oppilaiden penkkeinä. Koulussa ei ollut lukujärjestystä ja lukemaan opittiin toistamalla opettajan perässä kirjaimia ja sanoja aisakellon säestyksellä. Koulu järjesti myös kauniiden päivien kulkueita kaupungin kaduilla jolloin oppilaat esittivät hengellisiä lauluja ja virsiä kantaessaan opettajaansa lakanalla ja soittaessaan kulkueen edellä aisakelloa. Koulun toiminta siirtyi ensin Kangasalle ja sitten vuonna 1883 Pirkkalaan sen jälkeen kun kansakoulu perustettiin Tampereelle. Täällä koulu toimi kiertokouluna ja opettaja Maija-Kaisa sai opetustyöstään tunnustuksena Topelius-rahaston palkinnon. Koulun toimintaa Kangasalla on kuvannut kirjailija Jalmari Finne.Jalmari Finne : Vuosisatojen takaa 20. Maijakaisa Aamulehti 19.08.1928 nro 226, s. 8, Kansalliskirjaston Digitoidut aineistot == Kirjallisuutta == * Kaarisilta juurille : Ida ja Juho Niemen elämään Kangasalla ; toimittaja Marja-Liisa Hänninen. Vantaa 2014 ISBN 9789529341320 Kunnianosoitus menneille sukupolville - Kaarisilta juurille -teos valottaa sadan vuoden takaista elämää Kangasalan kirkonkylässä, Sydän-Hämeen lehti 17.11.2014 == Lähteet == Luokka:Entiset suomalaiset oppilaitokset Luokka:Tampereen historia
Vsitško mi vze

Vsitško mi vze on bulgarialaisen pop-folk -laulaja Andrean single, joka julkaistiin 24. joulukuuta 2016. == Lähteet == == Aiheesta muualla == * Virallinen YouTube-video Luokka:Vuoden 2016 kappaleet Luokka:Andrean kappaleet
Eritrean siirtomaa

Eritrean siirtomaa () oli Italian kuningaskunnan siirtomaa nykypäivän Eritreassa. Siirtomaa perustettiin virallisesti vuonna 1890, ja ensimmäiset italialaiset asutukset perustettiin vuonna 1882 Asebin ympärille. Eritrean siirtomaa yhdistettiin Italian Itä-Afrikkaan vuonna 1936. == Lähteet == == Aiheesta muualla == Luokka:Eritrean historia Luokka:Italian entiset siirtomaat
Serghei Rogaciov

Serghei Rogaciov (kyrill. mold. Сергей Рогачов, , s. 20. toukokuuta 1977 Glodjany, Moldavian SNT, Neuvostoliitto, nykyinen Glodeni, Moldova) on moldovalalainen entinen jalkapalloilija ja nykyinen jalkapallovalmentaja. Hän pelasi kotimaansa lisäksi VenäjälläSerghei Rogaciov Soccerway-sivustolla ja Kazakstanissa. Hän oli pelipaikaltaan hyökkääjä. Rogaciov pelasi Moldovan maajoukkueessa 52 ottelua ja teki niissä yhdeksän maalia vuosina 1996–2007. == Lähteet == === Huomioita === === Viitteet === == Aiheesta muualla == * Serghei Rogaciov National Football Teams-sivustolla * Serghei Rogaciov Soccerway- sivustolla * Luokka:Elävät henkilöt Luokka:Vuonna 1977 syntyneet Luokka:Moldovalaiset jalkapalloilijat Luokka:Moldovalaiset jalkapallovalmentajat
60 Seconds!

60 Seconds! on Robot Gentlemanin kehittämä vuonna 2015 julkaistu peli. Pelissä kaupunkiin iskee ydinpommi ja pelaajan tehtävä on etsiä tavaroita talosta ja kerätä ne selvitäkseen. == Peli == Kun tavarat on kerätty, peli seuraa perhettä heidän pommisuojassaan. Pelaaja joutuu päättämään mitä tekee tietyissä tilanteissa. Esimerkiksi jos pommisuoja syttyy tuleen, kasvattaisiko kasvin? Pelin kulku on tehty päiväkirjamuodossa, hahmot kirjoittavat tapahtumia kirjaan. Kirjan avulla voi myös lähettää jonkun perheenjäsenistä ulos etsimään ruokaa ja tavaroita. Peli voi loppua kuudella eri tavalla. == Loput == Jos armeija löytää perheen, perhe pääsee turvalliseen suojaan sodalta Jos perhe auttaa kaksosia uudelleenrakentamisessa, kaksoset kutsuvat perheen heidän uuteen kotiinsa. Jos perhe auttaa agentteja, agentit vievät perheen VIP-suojaan. Jos perhe auttaa keksijää, keksijä lähettää perheen avaruuteen. Jos perhe avaa oven, siellä saattaa olla ryöstäjiä. Jos perhe pitää kissaa liian kauan, kissat valtaavat pommisuojan. Jos perheen viimeinen jäsen lähtee etsimään tavaroita, toinen perhe ottaa suojan ja ajaa jäljelle jääneen jäsenen pois. Perhe voi tietenkin kuolla nälkään, janoon tai ryöstäjiin. Jos perhe tulee hulluksi tai suojaan jää vain lapsia, peli on ohi. == Lähteet == *https://store.steampowered.com/app/368360/60_Seconds/ Luokka:Vuoden 2015 videopelit
Purso

Purso-yhtiöt on suomalainen metalliteollisuuskonserni, joka valmistaa päätuotteinaan alumiiniprofiileja rakennusalan, elektroniikkateollisuuden ja ajoneuvoteollisuuden käyttöön. Noin 250 henkeä työllistävällä perheyrityksellä on toimipaikkoja Nokian Siurossa ja Ikaalisissa sekä tytäryritykset Porissa, Parkanossa, Laitilassa ja Tervajoella. 2010-luvulla yritys on laajentunut ledivalaistukseen. Liikevaihto 2010-luvun puolessavälissä oli 83 miljoonaa euroa, ja noin 40 prosenttia siitä tuli viennistä. Purso-yhtiöiden historia juontaa 25-vuotiaan kemian insinöörin Esko Ollilan vuonna 1959 perustamaan anodisointiyritykseen Suojapinta Oy. Vuonna 1972 perustettiin sille sisaryhtiö Purso Oy ja aloitettiin alumiinin pursotus. 1980-luvun puolivälissä yhtiöryhmään kuului myös Riihimäellä toiminut Konekromi. Vuonna 1988 Purso osti Rauma-Repolalta porilaisen Rosenlew Toolsin, josta tuli Purso Tools Pori. 1990-luvun alussa Purso toimi kahdeksalla paikkakunnalla Suomessa noin 450 hengen voimin, ja alumiinituotteiden lisäksi valikoimiin kuuluivat teräksiset rakennustelineet. Vuonna 1990 Purso osti Pirkkalassa toimineen, ruotsalaisomisteisen ja konkurssin tehneen Ferro Takomon, mutta Memar-nimellä tunnetusta takomotoiminnasta luovuttiin vuonna 2011. 2010-luvulla Purso Groupin alumiiniteollisuuteen kuuluvat sulatto Ikaalisten Kilvakkalassa sekä Nokian Siurossa toimivat pursottamo ja kevytmetallityöpaja, rakennusteollisuutta palveleva järjestelmäyksikkö, anodisointilaitos ja Linjapinta Oy:nä toimiva maalaamo. Porissa toimiva Purso-Tools tuottaa raskaiden diesel- ja kaasumoottoreiden osia, Parkanossa toimiva Fennosteel Oy pakoputkia ja ohutseinäputkia sekä Laitilassa toimiva Veme Oy tuotteita ohutlevystä ja putkimateriaalista. Tervajoella toimiva Purso AluCool Oy valmistaa alumiinisia jäähdytyselementtejä. ==Lähteet== Luokka:Suomalaiset metalliteollisuusyhtiöt Luokka:Nokialaiset yritykset Luokka:Suomalaiset rakennustuotevalmistajat
Antti Leppä

Antti Leppä on Jarkko Pajusen esittämä kuvitteellinen hahmo draamasarjassa Ex- onnelliset. Antti on naimisissa Reijan kanssa ja heillä on kolme lasta: Markus, Sara ja Reino. Antilla on myös neljä muuta lasta, joista Luukas Sini- Marjan kanssa, Miina Maijun kanssa, Sirkku Anitan kanssa sekä Santeri Saijan kanssa. Antti pettää Sini-Marjaa Reijan kanssa, mistä syntyy Reino. Pettämisen jälkeen Sini-Marja kertoo Antille olevansa raskaana. Tässä vaiheessa Sini- Marja luulee, että Antilla on viiden lapsen sijasta vain kaksi lasta. Sini- Marja herkistyy nähdessään koko perheen ja jättää Antin, mutta palaa myöhemmin takaisin ja lopulta pari menee kihloihin. Antti on kuitenkin antanut Saralle luottokorttinsa, ja Sini-Marja joutuu maksamaan kihlasormuksen. Kuullessaan Reijan olevan edelleen raskaana ja heidän olevan edelleen naimisissa, hän jättää Antin lopullisesti ja Antti palaa Reijan luo. Kun Antti irtisanotaan yliopistolta yt-neuvotteluissa, hän ryhtyy kirjottamaan ja jää kotiin, Reijan palatessa työelämään. Luokka:Televisiohahmot
Anaconda (Montana)

Anaconda on kaupunki Deer Lodgen piirikunnassa Montanan osavaltion luoteisosassa Yhdysvalloissa. Se on piirikuntansa hallintokeskus. Vuoden 2019 arvion mukaan siellä asui 9 140 asukasta. Vuosina 2010–2019 väkiluku laski 1,7 prosenttia. ==Kuvia kaupungista== Tiedosto:Anaconda City Hall NRHP 79003722 Deer Lodge County, MT.jpg|Anacondan kaupungintalo. Tiedosto:Downtown Anaconda, Montana.JPG|Anacondan keskustaa. Tiedosto:Anaconda-Courthouse.jpg|Deer Lodgen piirikunnan oikeustalo. Tiedosto:Club Moderne, Anaconda, Montana.jpg|Club Moderne. ==Lähteet== == Aiheesta muualla == Luokka:Montanan kaupungit
Ilves (kappale)

”Ilves” on suomalaisen laulaja-lauluntekijän Anssi Kelan kappale, joka julkaistiin singlenä 20. huhtikuuta 2018. Kappale on toinen singlejulkaisu Kelan seitsemänneltä sooloalbumilta Ääriviivoja. ”Ilves” sai alkunsa lokakuussa 2017, kun yksi Kelan suurimmista idoleista Tom Petty kuoli. Kela halusi kunnianosoituksena kirjoittaa uuden kappaleen ”Pettyn hengessä”, ja aluksi hän käytti referenssinä kappaletta ”Mary Jane's Last Dance”. Lopulliseen sovitukseen Kela otti vaikutteita omasta tuotannostaan, tarkemmin ”Mikan faijan BMW” -kappaleesta. Sanoitukset kertovat fiktiivisen tarinan, joka pohjautuu Chris Cornellin ja Chester Benningtonin itsemurhiin, ja ajatukseen siitä, kuinka ”sisältä saattaa olla jotain niin pahasti rikki, ettei mikään suosio, mikään menestys, mikään määrä rahaa voi paikata sitä”. Sattumalta myös Avicii teki itsemurhan kappaleen julkaisupäivänä. ”Ilves” nousi julkaisuviikollaan Suomen kaupallisten radioiden soitetuimpien listan sijalle 41. Lokakuussa kappale saavutti parhaimman sijoutuksensa listan kärjessä. Se säilytti paikkansa listan kärjessä kuuden viikon ajan. Marraskuussa 2018 ”Ilves” oli ehdolla Vuoden biisi -kategoriassa SuomiRock- radiokanavan Eläköön SuomiRock! -palkintogaalassa. Joulukuussa SuomiRockin kuuntelijat äänestivät kappaleen Kaikkien aikojen kovimmat suomalaiset rock- biisit -listan kärkeen. Radio Suomipopin Kaikki parhaat biisit 2018 -listalla kappale sijoittui sijalle viisi. ”Ilves” on myös ehdolla Vuoden iskelmä -kategoriassa Iskelmä Gaalassa, joka järjestetään 15. helmikuuta 2019. Kappaleen julkaisun jälkeen Kela tiedotti konserttisalikiertueesta syksylle 2018, jonka yhteydessä Live Nation julkaisi videon, jossa Kela esittää ”Ilveksen” tuuliturbiinin päällä Tohkojan Tuulipuistossa Kalajoella. Helmikuussa 2019 Kela esitti kappaleen EMO Ensemble -kuoron ja Helsinki Metropolitan Orchestran kanssa Emma-gaalassa. Tämä versio julkaistiin myös singlenä. == Kappaleet == # == Listasijoitukset == Lista Paras sijoitus Radiosoittolista 1 == Lähteet == Luokka:Anssi Kelan kappaleet Luokka:Vuoden 2018 kappaleet
Kuolemanlaakso (kirja)

Kuolemanlaakso on Tommi Kovasen ja Jenny Rostainin kirjoittama kirja, joka julkaistiin vuonna 2017. Bazarin kustantama kirja kertoo Kovasen aivovammasta ja hänen elämästään vamman saamisen jälkeen. Rauman Lukkoa edustanutta Tommi Kovasta taklattiin tammikuussa 2013 jääkiekon SM-liigassa kuolleesta kulmasta. Taklaus aiheutti vakavan aivovamman ja päätti sarjassa yli 500 ottelua pelanneen Kovasen uran. Kirja käsittelee pääasiassa muutaman vuoden ajanjaksoa vamman aiheuttaneesta taklauksesta alkaen, vaikka teoksessa kuvataankin lyhyesti myös Kovasen lapsuus ja päätyminen jääkiekon pariin. Ensimmäisessä persoonassa kirjoitetussa Kuolemanlaaksossa kuvataan, kuinka Kovasen aivovamman diagnosoiminen kesti pitkään, kuinka hän oli pettynyt siihen, ettei taklauksesta annettu pelikieltoa, ja miten vamma muutti Kovasen elämää ja persoonaa. Lisäksi kirjassa kerrotaan Kovasen jäähyväisottelusta, itsemurhayrityksestä, ajasta Moision mielisairaalassa ja elämänhalun palaamisesta mielisairaalajakson aikana ja jälkeen. Kovanen kritisoi kirjassaan SM-liigan, Rauman Lukon ja häntä aluksi hoitaneiden joukkuelääkäreiden toimintaa ja kuvaa omaa valheessa elämistään. Omasta mielestään hän ymmärsi ja hyväksyi aivovammansa vasta mielisairaalassa ollessaan. Kuolemanlaakso valittiin Vuoden urheilukirjaksi 2017. Palkintoa perusteltiin esimerkiksi kirjan rajauksella ja analyyttisyydellä. Kuolemanlaaksoa on kuvailtu avoimeksi, sujuvaksi ja rankaksi kirjaksi, mutta sitä on myös arvosteltu pienistä ristiriitaisuuksista. Myös Kovanen itse on todennut kirjan olevan henkilökohtainen kertomus ja suoraa puhetta. Tekijät toivoivat kirjan herättävän keskustelua aivovammoista ja johtavan rehellisempään kulttuuriin, ja lisäksi Kovanen toivoi hänen kertomuksensa voivan auttaa muita. Rostainin mukaan kirja laadittiin niin, että hän kirjoitti, Kovanen puhui ja he yhdessä työstivät tarinasta autenttisen. Kirja syntyi Kovasen aloitteesta. Hän oli aiemmin ajatellut selviytymistarinoita kokoavaa kirjaa, joka sisältäisi hänen kertomuksensa, mutta lopulta Kovasen kertomuksesta muodostui kokonainen kirja. Kovanen on kuvaillut kirjan kirjoittamista rankaksi mutta puhdistavaksi ja oivaltavaksi kokemukseksi. == Lähteet == Luokka:Kirjat urheilusta Luokka:Vuoden 2017 kirjat Luokka:Palkitut teokset
Jaynagar Majilpur

Jaynagar Majilpur on teollisuuskaupunki South 24 Parganas piirikunnassa Länsi- Bengalin osavaltiossa Intiassa. Vuoden 2011 väestönlaskennassa siellä asui 25 922 asukasta. == Lähteet == == Aiheesta muualla == * Luokka:Länsi-Bengalin kaupungit
I Got You (Bebe Rexhan kappale)

I Got You on yhdysvaltalaislaulaja Bebe Rexhan kappale. Sen julkaisi Warner Bros. Records artistin "All Your Fault: Pt. 1" EP-levyn ensimmäisenä singlenä 28. lokakuuta 2016. Kappale sisällytettiin myöhemmin myös artistin "Expectations"-studioalbumille. Kappaleen sanoituksista vastasivat Ben Berger, Lauren Christy, Jacob Kasher, Ryan McMahon, Ryan Rabin ja Rexha. Kappaleen tuotannosta vastasi puolestaan Captain Cuts. ==Lähteet== Luokka:Vuoden 2016 kappaleet Luokka:Bebe Rexhan kappaleet
I’m a Mess

I’m a Mess on yhdysvaltalaislaulaja Bebe Rexhan kappale hänen "Expectations"-debyyttistudioalbumiltaan. Sen julkaisi Warner Bros. Records albumin ensimmäisenä singlenä 15. kesäkuuta 2018, jota ennen kappale oli tosin varhaisjulkaistu Yhdysvaltain radiokanavilla. Kappaleen ovat tuottaneet Jussifer ja Devon Corey. Artistin mukaan kappale kertoo epätäydellisyyksien ja epävarmuuksien juhlistamisesta. ==Lähteet== Luokka:Vuoden 2018 kappaleet Luokka:Bebe Rexhan kappaleet
Adventure of a Lifetime

Adventure of a Lifetime on brittiläisen rock-yhtye Coldplayn kappale. Sen julkaisivat Parlophone sekä Atlantic Records yhtyeen seitsemännen, A Head Full of Dreams -studioalbumin ensimmäisenä singlenä 6. marraskuuta 2015. "Adventure of a Lifetime" saavutti Britannian singlelistalla listasijan seitsemän sekä Yhdysvaltain Billboard Hot 100-listalla listasijan kolmetoista. Kappale pääsi myös singlelistan kahdenkymmenen parhaan joukkoon muun muassa Alankomaissa, Australiassa, Irlannissa, Italiassa, Itävallassa, Kanadassa, Ranskassa, Saksassa, Sveitsissä, Tšekissä ja Uudessa-Seelannissa. ==Lähteet== Luokka:Vuoden 2015 kappaleet Luokka:Coldplayn kappaleet Luokka:Funkkappaleet
Waterfall (Stargaten kappale)

Waterfall on norjalaisen musiikkituottajaduo Stargaten kappale, joka sisältää yhdysvaltalaislaulaja Pinkin sekä australialaislaulaja Sian esittämiä sanoja. Kappaleen julkaisi RCA Records singlenä 10. maaliskuuta 2017. Kappaleen ovat sanoittaneet Stargate, Diplo, Sia ja Jr. Blender, joista ensimmäinen myös tuotti sen. Kappaleelle on toteutettu myös musiikkivideo, joka julkaistiin 16. maaliskuuta 2017. Videolla nähdään suomalainen Inka Henriikka Tiitto sekä norjalainen Amalie Hegland Lauritzen suorittamassa ilmatanssia vertikaalisessa tuulitunnelissa. ==Lähteet== Luokka:Vuoden 2017 kappaleet Luokka:Pinkin kappaleet Luokka:Sian kappaleet
Stargate (musiikkituottajat)

Stargate on norjalainen musiikkia tuottava ja lauluja sanoittava tiimi, joka koostuu Tor Erik Hermansenista (s. 14. lokakuuta 1972) ja Mikkel Storleer Eriksenistä (s. 10. joulukuuta 1972) ja jonka päätoimipaikka sijaitsee Los Angelesissä. Tiimin päälajityyppeihin kuuluvat R&B;, pop ja hip hop. Stargate perustettiin Trondheimissä, Norjassa. He ovat tuottaneet ja sanoittaneet tai vain tuottaneet kappaleita muun muassa Michael Jacksonille, Britney Spearsille, Beyoncélle, Rihannalle, Janet Jacksonille, Mariah Careylle, Shakiralle, Jennifer Lopezille, Mary J. Bligelle, Ne-Yolle, Katy Perrylle, Coldplay, Pinkille, Sialle, Kylie Minoguelle ja Lionel Richielle. Stargate teki läpimurron Yhdysvaltain musiikkiteollisuuteen vuonna 2006, kun he julkaisivat heidän Ne-Yolle sanoittaman ja tuottaman kappaleen "So Sick", joka pääsi Billboard Hot 100-listan kärkeen. He tuottivat myös Beyoncén kansainvälisen menestyskappaleen "Irreplaceable", joka vietti Billboard Hot 100-listan kärjessä yhteensä kymmenen viikkoa. Pitkin heidän uraansa heidät on huomioitu runsaasta työskentelystä Rihannan kanssa, jolle he sanoittivat ja tuottivat neljä peräkkäistä Billboard Hot 100-listan kärkeen päätynyttä kappaletta vuosina 2010-11. ==Lähteet== Luokka:Grammy-palkinnon saajat Luokka:Norjalaiset musiikkituottajat
Schalin

Schalin on suomenruotsalainen sukunimi. Nimen haltijoita: * Arnold Schalin (1887–1975), kirkkoherra * Bengt Schalin (1889–1982), puutarha-arkkitehti, Helsingin kaupunginpuutarhuri * Ebba-Stina Schalin-Hult (1913–1999), arkkitehti * Greta Schalin (1897–1993), taidemaalari ja taidegraafikko * Herman Schalin (1865–1954), liikemies, pianonvirittäjä * Johannes Schalin (1881–1906), valokuvaaja * Julia Schalin (s. 2006), jääkiekkoilija * Lars Schalin (1895–1962), jääkärieverstiluutnantti * Lars-Johan Schalin (1931–2018), psykoanalyytikko * Mona Schalin (s. 1954), arkkitehti * Teodor Schalin (1882–1960), taidemaalari * Zachris Schalin (1854–1939), pappi ja kirjailija.